钦定古今图书集成/理学汇编/学行典/第197卷 > 王在复 王錉 向叙 蔡元锐 蔡元铎
## 钦定古今图书集成/理学汇编/学行典/第197卷 > 王在复 王錉 向叙 蔡元锐 蔡元铎

殷士望〈《内向》叙别有传。〉

按《明外史孝义传》：“王在复，太仓人。年二十一，从父读
书城外。倭贼入犯，父子亟奔入城。父体肥不能速行，
中道遇贼，遂相失。在复走二里许，展转寻父。闻父被
执，急趋贼所，叩头求免。贼不听，拔刃拟其父。在复以
身蔽之，痛哭哀求，贼怒，并杀之。两首堕地，而手犹抱
父不释。时嘉靖三十三年五月也。”当是时，倭乱东南，
孝子以卫父母见杀者甚众，其得旌于朝者，在复及
黄岩王錉慈谿向叙、无锡蔡元锐、丹徒殷士望錉随
父显避贼，显被贼执，将杀之。錉亟趋前请代，贼遂杀
錉而释显。俱嘉靖三十五年旌表。元锐与弟元铎并
孝友。倭犯无锡，入元锐家，兄弟扶父升屋，而元锐为
贼执，令言父所在，坚不从，遂见杀。元铎不知兄死，明
日持重赀往赎，并见杀。嘉靖三十八年旌表。士望事
亲孝。倭犯京口，父被掠，士望请代死。贼笑而试之，火
炙刀刺，受之怡然，贼乃两释之。嘉靖四十三年旌表。